উপজেলা ছাত্রদলের আহ্বায়ক আরফাত হোসেন চৌধুরীর সভাপতিত্বে অনুষ্ঠিত সভায় প্রধান অতিথি ছিলেন, উখিয়া উপজেলা বিএনপির সভাপতি উপজেলা চেয়ারম্যান সরওয়ার জাহান চৌধুরী। প্রধান বক্তা ছিলেন, কক্সবাজার জেলা ছাত্রদলের সভাপতি রাশেদুল হক রাশেল। প্রধান অতিথির বক্তব্যে সরওয়ার জাহান চৌধুরী বলেন, বিএনপির চেয়ারপার্সন ও দেশনেত্রী বেগম খালেদা জিয়াকে বিনা দোষে সাজানো মামলায় বর্তমান ফ্যাসিবাদী সরকার কারাগারে অন্যায় ভাবে আটক রেখে আরো একটি প্রহসনমূলক নির্বাচনের পায়তারা করছে। ছাত্রদলের নিবেদিত কর্মীরা জিয়ার আদর্শের বলিয়ান হয়ে খালেদা জিয়ার মুক্তি ও স্বৈরাচার সরকারের পতন আন্দোলনে ইস্পাত কঠিনের মত আন্দোলনে ঝাপিয়ে পড়তে হবে। বিশেষ অতিথি ছিলেন যথাক্রমে উখিয়া উপজেলা বিএনপির সাধারণ সম্পাদক ও উপজেলা ভাইস চেয়ারম্যান সোলতান মাহমুদ চৌধুরী, জেলা ছাত্রদলের যুগ্ম সম্পাদক আলা উদ্দিন রবিন ও সাংগঠনিক সম্পাদক শহিদুল ইসলাম শাহিন। শুরুতে স্বাগতম বক্তব্য রাখেন, উখিয়া উপজেলা ছাত্রদলের আহ্বায়ক আরফাত হোসেন চৌধুরী।